รู้จัก “วีบียอนด์” แพลตฟอร์ม Property Tech รายแรกของไทยที่ให้บริการด้านอสังหาฯ ตั้งแต่ต้นน้ำจนปลายน้ำ และกำลังจะ IPO เร็ว ๆ นี้
ปฏิเสธไม่ได้ว่าเทคโนโลยีเข้ามามีบทบาทในชีวิตประจำวันของผู้คนอยู่ไม่น้อย  ไม่ว่าจะเป็นเรื่องของการศึกษา การเดินทาง การช็อปปิง ตลอดจนถึงเรื่องการบริหารเงิน และการลงทุน ล้วนมีเทคโนโลยีเข้ามาเกี่ยวข้องกันทั้งนั้น 
11 พ.ย. 2565

รู้จัก “วีบียอนด์” แพลตฟอร์ม Property Tech รายแรกของไทยที่ให้บริการด้านอสังหาฯ ตั้งแต่ต้นน้ำจนปลายน้ำ และกำลังจะ IPO เร็ว ๆ นี้
VBeyond x ลงทุนแมน
ปฏิเสธไม่ได้ว่าเทคโนโลยีเข้ามามีบทบาทในชีวิตประจำวันของผู้คนอยู่ไม่น้อย 
ไม่ว่าจะเป็นเรื่องของการศึกษา การเดินทาง การช็อปปิง ตลอดจนถึงเรื่องการบริหารเงิน และการลงทุน ล้วนมีเทคโนโลยีเข้ามาเกี่ยวข้องกันทั้งนั้น
เพราะถ้าเราลองสังเกตดูดี ๆ จะพบว่า
- ถ้าอยากจองโรงแรม เราจะนึกถึง Agoda หรือ 
 
- ถ้าอยากจองตั๋วเครื่องบิน เราจะจองผ่าน Traveloka หรือ Skyscanner 
- ถ้าอยากซื้อของออนไลน์ เราจะซื้อผ่าน Lazada หรือ Shopee
แน่นอนว่าเทคโนโลยีได้เข้ามาเปลี่ยนแปลงพฤติกรรมของผู้บริโภคอยู่ไม่น้อย 
หลายๆ คนเริ่มกล้าที่จะซื้อของผ่านแพลตฟอร์มออนไลน์ ที่มีราคาสูงถึงหลักแสนไปจนถึงหลักล้านบาท
รู้หรือไม่ว่า แม้แต่วงการอสังหาริมทรัพย์ ก็มีแพลตฟอร์มซื้อขายด้วยเช่นกัน..
ไม่ว่าจะเป็น Pacaso ที่เป็น Property Tech สัญชาติอเมริกัน ที่ระดมทุนได้ถึง 57,000 ล้านบาท หรือ McMakler บริษัทสัญชาติเยอรมัน ที่ระดมทุนได้มากกว่า 8,200 ล้านบาท
แต่สำหรับประเทศไทย บริษัทที่ได้นำเทคโนโลยีเข้ามาประยุกต์ ในการให้บริการด้านอสังหาริมทรัพย์ได้อย่างน่าสนใจคือ VBeyond
ซึ่งเป็นแพลตฟอร์มที่ให้บริการด้านอสังหาริมทรัพย์แบบ “One-stop-service” หรือครบจบในที่เดียว
ที่น่าสนใจคือ VBeyond ไม่เพียงแต่จะเป็น Property Tech สัญชาติไทยรายแรกที่ให้บริการแบบครบวงจร แต่บริษัทยังเป็นเจ้าของ Property Mall แพลตฟอร์ม AI อัจฉริยะที่ตอบโจทย์ทุกความต้องการด้านอสังหาริมทรัพย์ 
ภายใต้แนวคิด “One Click Pick Your Home” หรือ “แค่คลิก พลิกโลกอสังหาฯ ไว้ในมือคุณ”
แล้วเส้นทางก่อนจะเป็นอาณาจักร VBeyond น่าสนใจอย่างไร ?
ลงทุนแมนจะเล่าให้ฟัง..
VBeyond หรือ บริษัท วีบียอนด์ ดีเวลอปเม้นท์ จำกัด ก่อตั้งขึ้นในปี 2557 โดยคุณวรเดช รุกขพันธุ์
นักธุรกิจรุ่นใหม่ที่มีความตั้งใจที่จะสร้างแพลตฟอร์มที่รวบรวมทุก ๆ บริการด้านอสังหาริมทรัพย์ ให้ตอบโจทย์พฤติกรรมของผู้คนในยุคใหม่ ภายใต้ Slogan “ครบเครื่องเรื่องอสังหาฯ มองหาวีบียอนด์”
เมื่อเรื่องเป็นแบบนี้ทำให้บริษัทเล็งเห็นถึงโอกาสในการรุกธุรกิจไปสู่ Tech Company 
โดยล่าสุด VBeyond ได้เปิดตัว Property Mall แพลตฟอร์ม AI ที่ตอบโจทย์ทุกความต้องการด้านอสังหาริมทรัพย์ ตั้งแต่การซื้อ ขาย เช่า ซ่อม สร้าง ตกแต่ง และลงทุน
รวมถึงมีอสังหาริมทรัพย์หลากหลายประเภท ไม่ว่าจะเป็น ที่ดิน คอนโดฯ โฮมออฟฟิศ และบ้านเดี่ยว 
หรือจะเป็นบริการเรียกช่างผู้รับเหมา ซื้อวัสดุก่อสร้าง ซื้อของใช้ภายในบ้าน รวมไปถึงการจัดพอร์ตลงทุนในอสังหาริมทรัพย์ อีกด้วย
แล้วแพลตฟอร์ม Property Mall น่าสนใจอย่างไร ?
ความโดดเด่นของแพลตฟอร์มนี้ นอกจากจะมี AI อัจฉริยะแล้ว แพลตฟอร์มยังเข้ามามีบทบาทในชีวิตประจำวันของเรามากขึ้น มีการใช้งานที่ง่ายดาย เพียงกดแค่ไม่กี่คลิกก็ได้อสังหาริมทรัพย์ตามที่เราต้องการ
โดยจุดเด่นของ Property Mall ทั้ง 4 ข้อ คือ
1. ระบบซื้อ และเช่า
ความโดดเด่นของฟังก์ชันนี้คือ มีคำถามที่ช่วยให้เราได้ตัวเลือกที่ตรงใจตัวเองมากกว่าแพลตฟอร์มอื่น ๆ ตัวอย่างคำถาม เช่น เราต้องการอสังหาริมทรัพย์ประเภทไหน, มีงบประมาณกี่บาท, อยากได้ที่ทำเลเป็นอย่างไร หรือไลฟ์สไตล์แบบไหนที่กำลังมองหา 
เพียงแค่ตอบคำถามเหล่านี้เสร็จ ระบบก็จะแนะนำอสังหาริมทรัพย์โดยมีการเปรียบเทียบราคา และมีรายละเอียดของแต่ละโครงการ
ที่น่าสนใจคือ Property Mall มีโครงการให้เลือกมากมาย จากหลายดีเวลลอปเปอร์ชั้นนำของไทย ที่มาพร้อมกับดีลพิเศษ และโปรโมชันพิเศษที่เราจัดสรรเองได้
ที่สำคัญ ระบบยังมีโปรแกรม Bidding ที่ผู้ซื้อสามารถส่งความต้องการให้ผู้ขายยื่นประกวดข้อเสนอที่ดีที่สุดให้กับลูกค้าได้โดยตรง และมีระบบเช่าที่สามารถนำคอนโดฯ มาลงฝากเช่าแบบ Marketplace 
มาพร้อมกับโปรโมชันที่สะสมค่าเช่า เพื่อมาเป็นเงินดาวน์คืนค่าเช่าในอนาคตอีกด้วย
2. ระบบลงทุน
ในส่วนของระบบลงทุนก็จะมีคำถามคล้าย ๆ กับระบบซื้อและเช่า 
แต่สิ่งที่มีเพิ่มเติมคือตัวระบบจะมีการบอกผลตอบแทนด้วย
ซึ่งภายในระบบจะบอกผลตอบแทนโดยประมาณเป็นเปอร์เซ็นต์ต่อปี และอัตราค่าเช่าโดยเฉลี่ย
ทำให้เราพอที่จะประเมินได้ว่า เงินที่ลงทุนไปจะคืนคุ้มทุนภายในกี่ปี และคุ้มค่าที่จะลงทุนหรือไม่
3. บริการก่อสร้าง และตกแต่ง
มีบริการตั้งแต่งานเล็กไปจนถึงงานใหญ่ เช่น ตกแต่งภายในอาคาร การออกแบบอาคาร รีโนเวต และก่อสร้าง
นอกจากบริการที่ครอบคลุมแล้ว Property Mall ยังมีความพิเศษดังนี้
- มี Listing ของผู้รับเหมามืออาชีพ พร้อมรีวิวผลงานที่ผ่านมา เพื่อให้ลูกค้าเลือกเองได้
- ฟรีทุกค่าใช้จ่าย ค่าออกแบบ, ค่าขออนุญาต, ค่าขอน้ำไฟ และค่าขอบ้านเลขที่
- ให้คำปรึกษาฟรีจากผู้มีประสบการณ์
- บริการที่ปรึกษาสินเชื่อในการสร้างบ้าน สร้างอาคาร และโครงการบ้านจัดสรร
ถึงตรงนี้สรุปได้ว่า Property Mall นอกจากจะเป็นแพลตฟอร์มที่รวบรวมทุก ๆ บริการด้านอสังหาริมทรัพย์แล้ว ยังเป็นแพลตฟอร์มตอบโจทย์ความต้องการของผู้คนอีกด้วย
ทีนี้ ลองมาดูตัวเลขรายได้และกำไรของ Vbeyond กันบ้าง
สำหรับผลประกอบการณ์ย้อนหลัง 2 ปีของ บริษัท วีบียอนด์ ดีเวลอปเม้นท์ จำกัด จะพบว่า
ปี 2563 รายได้ 79 ล้านบาท กำไร 8 ล้านบาท
ปี 2564 รายได้ 278 ล้านบาท กำไร 40 ล้านบาท
ปี 2565 (9 เดือนแรก) รายได้ 164 ล้านบาท กำไร 60 ล้านบาท
โดยมีสาเหตุหลักมาจากยอดขายที่เพิ่มขึ้น และจำนวนสต๊อคสินค้าที่หลากหลายสามารถตอบสนองความต้องการของลูกค้าได้มากขึ้น นอกจากนี้ยังมีรายได้มาจากการเป็นนายหน้าก่อสร้างและนายหน้าที่ดินอีกด้วย
แม้ในช่วงวิกฤติโควิด 19 แต่ VBeyond ก็ยังสามารถทำรายได้และกำไรให้เติบโตสวนทางได้ 
สะท้อนถึงความแข็งแกร่งของธุรกิจ ที่นอกจากจะมีความเสี่ยงต่ำ จากการเป็นแพลตฟอร์มตัวกลางในการซื้อขาย ยังส่งผลให้บริษัทไม่จำเป็นต้องกู้เงินเยอะ และไม่มีต้นทุนดอกเบี้ยสูง
อย่างไรก็ตาม สำหรับเป้าหมายในอนาคต 
ภายในปี 2568 VBeyond ตั้งเป้ารายได้ 1,800 ล้านบาท และครองส่วนแบ่งตลาด 5% จากตลาดบ้านมือ 1 ที่มีมูลค่าตลาดรวม 8 แสนล้านบาท และตลาดบ้านมือ 2 ที่มีมูลค่ารวม 9 แสนล้านบาท
และยังวางเป้าหมายทำกำไร 1,000 ล้านบาท จากธุรกิจโดยรวม
ส่วน Property Mall มีแผนขยายการให้บริการให้กลายเป็นแอปพลิเคชั่นโทรศัพท์มือถือ และเพิ่มบริการที่เกี่ยวเนื่องเพื่อผลักดัน Ecosystem ของบริษัทให้เป็นมากกว่าแพลตฟอร์มด้าน “อสังหาริมทรัพย์” และกลายมาเป็น “ไลฟ์สไตล์แพลตฟอร์ม” ที่เกี่ยวข้องกับการพักอยู่อาศัยทั้งหมด พร้อมจัดเต็มด้วย Feature ไม่ว่าจะเป็น
- บริการ Delivery ของใช้ในบ้าน เพียงแค่อยู่ที่บ้านก็ได้ของตามที่ต้องการ ไม่ต้องเสียเวลาเดินทาง
- บริการด้าน Healthcare อย่าง Telemedicine หรือการพูดคุยกับแพทย์ทางไกล มียามาส่งถึงบ้าน หรือนัดฉีดวัคซีนต่าง ๆ เพื่อให้ผู้พักอาศัยมีคุณภาพชีวิตที่ดี และสะดวกที่สุด
โดยล่าสุด ช่วงปลายปี 2565 VBeyond จะมีการเปิดตลาดใหม่ ภายใต้ชื่อ “บริษัท บ้านอินโนเวชั่น จำกัด”
เพื่อนำบ้านมือสองมารีโนเวตและปรับปรุงด้วยคอนเซปต์ “Smart home” พร้อมใส่นวัตกรรมการประหยัดพลังงาน และเป็นมิตรต่อสิ่งแวดล้อม รวมทั้งเทคโนโลยีต่าง ๆ และมีจุดเด่นเรื่องราคาที่ทุกคนเข้าถึงได้
นอกจากนี้ VBeyond ยังมีแผนที่จะลงทุนร่วมในกลุ่ม Startup ต่าง ๆ ที่มีศักยภาพด้านธุรกิจสูง รวมทั้งโปรเจกต์ต่าง ๆ ที่กำลังจะเกิดขึ้นในอนาคต เพื่อรองรับทิศทางการเติบโตของธุรกิจในโลกยุคใหม่
สรุปได้ว่า VBeyond นอกจากจะเป็นธุรกิจที่เกี่ยวข้องกับปัจจัย 4 อย่างที่อยู่อาศัยแล้ว 
ยังมีแผนการที่จะใช้เทคโนโลยีต่อยอดแพลตฟอร์ม ให้เป็นมากกว่าอสังหาฯ เพื่อตอบโจทย์ผู้อยู่อาศัยอีกด้วย
สุดท้ายแล้ว บริษัท VBeyond ยังตั้งเป้าหมายที่จะ IPO ในตลาดหลักทรัพย์แห่งประเทศไทย ซึ่งแผนการระดมทุนครั้งนี้ อาจจะเป็นแรงส่งให้เกิด Market value หลายหมื่นล้านบาท 
คงต้องติดตามเชียร์แพลตฟอร์มซื้อ-ขายอสังหาฯสัญชาติไทยให้ไปไกลถึงตลาดโลก และครองส่วนแบ่งการตลาดให้สำเร็จ
ท้ายนี้ สำหรับใครที่สนใจอยากเป็นพาร์ตเนอร์กับ VBeyond และ Property Mall สามารถดูข้อมูลเพิ่มเติมได้ที่
VBeyond Contact:
Website : 
 
Line : 
 (@vbeyond) 
Facebook : 
Instagram : 
 
YouTube : 
 
Tel : 080-218-6269
Platform Property Mall Contact:
Website : 
 
Facebook : 
Line : 
 (@propertymall) 
Instagram : 
 
YouTube :  
 
Tel. : 091-7428999
References
-สัมภาษณ์พิเศษ คุณวรเดช รุกขพันธุ์ ผู้ก่อตั้งบริษัท VBeyond
-
-
-
-